20મી નવેમ્બર, 2017 ને સોમવારનો દિવસ બ્રિટન માટે શોક – આઘાતનો દિવસ બની રહ્યો. ઈન્ટરનેશનલ કોર્ટ ઓફ જસ્ટીસમાં 71 વર્ષમાં પહેલીવાર એકપણ બ્રિટિશ જજ નહીં હોય. ભારતના જસ્ટીસ દલવીર ભંડારી અને બ્રિટનના ક્રિસ્ટોફર ગ્રીનવુડ વચ્ચેના જંગમાં આખરે યુકે સરકારે સોમવારે શરણાગતિ સ્વીકારી પોતે સ્પર્ધામાંથી ખસી જતા હોવાની જાહેરાત કરી હતી. આ પરાજય યુએનની સલામતી સમિતિના પાંચ કાયમી સભ્યોમાંના એક, બ્રિટન માટે હવે વિશ્વના રાજકીય તખતા ઉપર તેની ઘટી રહેલી વગનો એક સંકેત બની ગયો છે.